stanford-oval/wikipedia huggingface dataset:
รัฐบาลกาบรีแยล อาตาล

| รัฐบาลกาบรีแยล อาตาล |
| --- | --- |
 คณะรัฐมนตรีคณะที่ 44 แห่งสาธารณรัฐฝรั่งเศส
มกราคม - กันยายน ค.ศ. 2024
อาตาลในเดือนมีนาคม ค.ศ. 2024
วันแต่งตั้ง: 11 มกราคม ค.ศ. 2024
วันสิ้นสุด: 5 กันยายน ค.ศ. 2024 (0 ปี 238 วัน)
บุคคลและองค์กร
ประธานาธิบดี: แอมานุแอล มาครง
นายกรัฐมนตรี: กาบรีแยล อาตาล
จำนวนรัฐมนตรี: 35
พรรคร่วมรัฐบาล: เรอแนซ็องส์ ขบวนการประชาธิปไตย โฮรีซงส์ พรรคหัวรุนแรง
สถานะในสภานิติบัญญัติ: รัฐบาลเสียงข้างน้อย 249 / 577 (43%) (ชุดที่ 16) 166 / 577 (29%) (ชุดที่ 17) 
ประวัติ
สิ้นสุดจากการเลือกตั้ง: ค.ศ. 2024
สภานิติบัญญัติ: สภานิติบัญญัติฝรั่งเศส ชุดที่ 16 สภานิติบัญญัติฝรั่งเศส ชุดที่ 17
ก่อนหน้า: รัฐบาลเอลีซาแบ็ต บอร์น
ถัดไป: รัฐบาลมีแชล บาร์เนียร์
รัฐบาลกาบรีแยล อาตาล (ฝรั่งเศส: Gouvernement Gabriel Attal ออกเสียงไฟล์:LL-Q150 (fra)-Jérémy-Günther-Heinz Jähnick-Gouvernement Gabriel Attal.wav; 11 มกราคม ค.ศ. 2024 - ปัจจุบัน) เป็นคณะรัฐบาลคณะที่ 44 ของประเทศฝรั่งเศส ซึ้งแต่งตั้งขึ้นเมื่อวันที่ 11 มกราคม ค.ศ. 2024 หลังจากแอมานุเอล มาครง ประธานาธิบดี ได้แต่งตั้งนายกาบรีแยล อาตาล อดีตรัฐมนตรีว่าการกระทรวงศึกษาธิการและเยาวชนในรัฐบาลของเอลีซาแบ็ต บอร์น เมื่อวันที่ 9 มกราคม ของปีเดียวกัน
มีการแต่งตั้งระลอกแรกในวันที่ 11 มกราคม ค.ศ. 2024 แล้วมีการแต่งตั้งผู้แทนรัฐมนตรีและเลขาธิการแห่งรัฐเพิ่มเติมในวันที่ 8 กุมภาพันธ์ ค.ศ. 2024
กาบรีแยล อาตาล ได้มีคำแถลงนโยบายทั่วไปจากนายกรัฐมนตรีต่อสมัชชาแห่งชาติในวันที่ 30 มกราคม ค.ศ. 2024 และต่อวุฒิสภาในวันต่อมา แต่เช่นเดียวกับเอลีซาแบ็ต บอร์น นายกรัฐมนตรีก่อนหน้านี้ เขาไม่ส่งการลงมติไว้วางใจ เนื่องจากมีรัฐบาลเป็นเสียงข้างน้อย
คณะรัฐบาลนี้สิ้นสุดลงหลังจากมีการแต่งตั้งมีแชล บาร์เนียร์ เป็นนายกรัฐมนตรีต่อจากอาตาล
เชิงอรรถ

↑  ชื่อเต็มของตำแหน่งเป็น "นายกรัฐมนตรี รับผิดชอบด้านการวางแผนนิเวศวิทยาและพลังงาน" (Premier ministre, chargé de la Planification écologique et énergétique)
↑  จนถึงวันที่ 9 มิถุนายน ค.ศ. 2024
↑  เริ่มวันที่ 18 กรกฎาคม ค.ศ. 2024
รายชื่อวิดีโอบนยูทูบที่มียอดผู้ชมมากที่สุด

ยูทูบเป็นเว็บไซต์แบ่งปันวิดีโอของสหรัฐ มีสำนักงานใหญ่ในเมืองซานบรูโน รัฐแคลิฟอร์เนีย แม้ว่าวิดีโอที่มีคนดูมากที่สุดในตอนแรกจะเป็นไวรอลวิดีโอ เช่น "Evolution of Dance" และ "ชาร์ลีกัดนิ้วฉัน" แต่วิดีโอที่มีคนดูมากที่สุดก็มีความเกี่ยวข้องกับมิวสิกวิดีโอมากขึ้น นับตั้งแต่ "แบดโรมานซ์" ของเลดีกากา ในปี 2009 ทุกวิดีโอที่ขึ้นสู่อันดับสูงสุดในรายการ "วิดีโอยูทูบที่มีผู้ชมมากที่สุด" ส่วนใหญ่เป็นมิวสิกวิดีโอ วิดีโอที่มีคนดูมากที่สุดก่อนหน้านี้บางรายการไม่ได้มีอยู่บนไซต์อีกต่อไป
ในเดือนพฤศจิกายน ค.ศ. 2005 โฆษณาไนกี้ที่มีนักฟุตบอลชาวบราซิล รอนัลดีนโย กลายเป็นวิดีโอแรกที่มียอดดูถึง 1,000,000 ครั้ง ยอดวิวทะลุพันล้านครั้งแซงหน้ามิวสิกวิดีโอ คังนัมสไตล์ เป็นครั้งแรกในเดือนธันวาคม ค.ศ. 2012 โดยเมื่อวันที่ 13 มกราคม ค.ศ. 2022 เพลง "เบบีชาร์ก" ของพิ้งฟองกลายเป็นวิดีโอแรกที่มียอดดู 10,000,000,000 ครั้ง ถือเป็นวิดีโอที่มีคนดูมากที่สุดบนยูทูบจนถึงปัจจุบัน
ยอดการชมแสดงถึงจำนวนครั้งที่มีการดูวิดีโอ เพื่อให้แน่ใจว่าการเข้าชมนั้นมาจากคนจริง ๆ ไม่ใช่สคริปต์หรือวิธีการหลอกลวงอื่น ๆ ยูทูบจึงมีอัลกอริธึมลับเพื่อแยกยอดชมที่ถูกต้องตามกฎออกจากยอดชมที่ผิดกฎ และรวมเฉพาะยอดชมที่ถูกต้องตามกฎเท่านั้นที่รวมอยู่ในจำนวนยอดผู้ชม โดยเฉพาะอย่างยิ่ง เพื่อให้การนับยอดจำนวนชมที่ถูกต้อง ผู้ใช้จะต้องเริ่มเล่นวิดีโอโดยเจตนาและเล่นวิดีโออย่างน้อย 30 วินาที (หรือเล่นวิดีโอทั้งหมดสำหรับวิดีโอที่สั้นกว่า) นอกจากนี้ แม้ว่าการเล่นซ้ำจะนับเป็นยอดการชม แต่จะมีการจำกัดการชม 4 หรือ 5 ครั้งต่อที่อยู่เลขไอพีในช่วงระยะเวลา 24 ชั่วโมง หลังจากนั้น จะไม่มีการนับการชมเพิ่มเติมจากเลขไอพีนั้นจนกว่าจะครบระยะเวลา 24 ชั่วโมง
วิดีโอยอดนิยมทั่วโลก

ตารางต่อไปนี้แสดงรายการวิดีโอที่มียอดผู้ชมมากที่สุด 30 อันดับแรกบนยูทูบ โดยแต่ละวิดีโอจะปัดเศษเป็นจำนวนการชม ผู้อัปโหลด และวันที่เผยแพร่ที่ใกล้ที่สุด 10 ล้านครั้ง วิดีโอบางรายการอาจไม่สามารถใช้ได้ทั่วโลกเนื่องจากข้อจำกัดด้านภูมิภาคของบางประเทศ
| ชื่อวิดีโอ | ผู้อัปโหลด | จำนวนดู (พันล้าน) | วันที่อัปโหลด |  |
| --- | --- | --- | --- | --- |
| "เบบีชาร์กแดนซ์" | พิ้งฟอง คิดส์ซองแอนด์สตอรี | 15.42 | 17 มิถุนายน 2016 |  |
| "เดสปาซิโต" | ลูอิส ฟอนซี | 8.61 | 12 มกราคม 2017 |  |
| "จอห์นนี จอห์นนี เยส ปาปา" | ลูลูคิดส์ | 6.99 | 8 ตุลาคม 2016 |  |
| "บาทซอง" | โคโคเมลอน – เนอสเซอรี่ไรม์ | 6.94 | 2 พฤษภาคม 2018 |  |
| "วีลส์ออนเดอะบัส" | โคโคเมลอน | 6.88 | 24 พฤษภาคม 2018 |  |
| "ซียูอะเกน" | วิซ คาลิฟา | 6.50 | 6 เมษายน 2015 |  |
| "เชปออฟยู" | เอ็ด ชีแรน | 6.38 | 30 มกราคม 2017 |  |
| "โฟนิกซ์ซองวิททูเวิร์ด" | ชูชูทีวี | 6.17 | 6 มีนาคม 2014 |  |
| "อัปทาวน์ฟังก์" | มาร์ก รอนสัน | 5.42 | 19 พฤศจิกายน 2014 |  |
| "คังนัมสไตล์" | ไซ | 5.39 | 15 กรกฎาคม 2012 |  |
| "เลิร์นนิงคัลเลอร์ – คัลเลอร์ฟูลเอกส์ออนอะฟาร์ม" | มิโรชกาทีวี | 5.20 | 27 กุมภาพันธ์ 2018 |  |
| "แอ็กเซิล เอฟ" | เครซี ฟร็อก | 4.92 | 16 มิถุนายน 2009 |  |
| "แดมตูคอสซิตา" | อุลตราเรคคอร์ด | 4.90 | 5 เม.ย 2018 |  |
| "มาซาแอนด์เดอะแบร์ – มาชาปยุสคาชา" | เก็ตมูฟวีส์ | 4.61 | 31 มกราคม 2012 |  |
| "บาบาแบล็กชีพ" | โกโกเมลอน - เนซเซอรีไรม์ | 4.31 | 25 มิถุนายน 2018 |  |
| "ลักดิกีกาทิ" | จิงเกิลตูน | 4.29 | 14 มิถุนายน 2018 |  |
| "ศรีหนุมานชาลิสา" | ที-ซีรีส์พาติสาการ์ | 4.23 | 10 พฤษภาคม 2011 |  |
| "ชูการ์" | มารูนไฟฟ์ | 4.15 | 14 มกราคม 2015 |  |
| "วากาวากา (ดิสไทม์ฟอร์อัฟริกา)" | ชากีรา | 4.11 | 4 มิถุนายน 2010 |  |
| "เคาน์ติงสตาส์" | วันรีพับลิก | 4.10 | 31 พฤษภาคม 2013 |  |
| "โรร์" | เคที เพร์รี | 4.08 | 5 กันยายน 2013 |  |
| "ฮัมฟรีย์เดอะเทรนออนอะฟรุซส์ไรด์" | คิดดีส์ทีวีฮินดี – เนิสเซอรีย์รีทึมส์แอนด์คิดส์ | 4.03 | 26 มกราคม 2018 |  |
| "ซอร์รี" | จัสติน บีเบอร์ | 3.89 | 22 ตุลาคม 2015 |  |
| "ดาร์กฮอร์ส" | เคที เพร์รี | 3.87 | 20 กุมภาพันธ์ 2014 |  |
| "เพอร์เฟ็กต์" | เอ็ด ชีแรน | 3.85 | 9 พฤศจิกายน 2017 |  |
| "ทิงกิงเอาต์ลาวด์" | เอ็ด ชีแรน | 3.83 | 7 ตุลาคม 2014 |  |
| "เล็ตเฮอร์โก" | พาสเซนเจอร์ | 3.75 | 26 กรกฎาคม 2012 |  |
| "เฟเดด" | แอลัน วอล์กเกอร์ | 3.74 | 3 ธันวาคม 2015 |  |
| "เกิร์ลไลก์ยู" | มารูนไฟฟ์ | 3.73 | 31 มีนาคม 2018 |  |
| "ลีนออน" | เมเจอร์เลเซอร์ | 3.70 | 22 มีนาคม 2015 |  |
ข้อมูลเมื่อ 22 ธันวาคม ค.ศ.  2024 (2024 -12-22)
วิดีโอยอดนิยมในประเทศไทย

ตารางต่อไปนี้แสดงรายการวิดีโอที่มียอดผู้ชมมากที่สุดในประเทศไทย 30 อันดับแรกบนยูทูบ โดยแต่ละวิดีโอแสดงจำนวนการชม ผู้อัปโหลด และวันที่เผยแพร่
| อันดับ | ชื่อวิดีโอ | ผู้อัปโหลด / ศิลปิน | จำนวนดู (ร้อยล้าน) | วันที่อัปโหลด |  |  |
| --- | --- | --- | --- | --- | --- | --- |
| 1 | อยากเป่าเค้กวันเกิดคะ | teera47 kids | 9.38 | 7 กุมภาพันธ์ 2017 |  |  |
| 2 | "เชือกวิเศษ" | ลาบานูน | 5.56 | 26 สิงหาคม 2015 |  |  |
| 3 | "คู่คอง" | ก้อง ห้วยไร่ | 5.55 | 23 กันยายน 2016 |  |  |
| 4 | "คำแพง" | แซ็ค ชุมแพ | 5.41 | 22 กันยายน 2016 |  |  |
| 5 | "จูบ" รีมิกซ์ | อิลสลิก ร้องรับเชิญโดย หนึ่ง อีทีซี | 5.17 | 30 กันยายน 2014 |  |  |
| 6 | "ถ้าเธอต้องเลือก" | อิลสลิก | 5.14 | 7 มีนาคม 2018 |  |  |
| 7 | "ห้องนอน" | ฟรายเดย์ไนท์ทูซันเดย์ | 5.14 | 10 มกราคม 2014 |  |  |
| 8 | "คำว่าฮักกัน มันเหี่ยถิ่มไส" | มนต์แคน แก่นคูน | 4.83 | 7 ตุลาคม 2016 |  |  |
| 9 | "ทดเวลาบาดเจ็บ" | บอย พนมไพร | 4.61 | 7 เมษายน 2017 |  |  |
| 10 | "แพ้ทาง" | ลาบานูน | 4.53 | 10 กุมภาพันธ์ 2016 |  |  |
| 11 | "กอดจูบลูบคลำ" | L.กฮ | 4.42 | 2 ธันวาคม 2017 |  |  |
| 12 | "ขอเวลาลืม" | อั๋น ฟีเบิ้ล ฮาท | 4.34 | 2 มีนาคม 2016 |  |  |
| 13 | "ทน" | สไปร์ท และกายจีจี | 4.33 | 29 เมษายน 2021 |  |  |
| 14 | "วอนหลวงพ่อรวย" | มนต์แคน แก่นคูน | 4.26 | 15 กรกฎาคม 2019 |  |  |
| 15 | "สิมาฮักหยังตอนนี้" | ต่าย อรทัย | 4.15 | 23 ธันวาคม 2019 |  |  |
| 16 | "กอดเสาเถียง" | ปรีชา ปัดภัย | 4.13 | 8 กันยายน 2019 |  |  |
| 17 | "บักแตงโม" | วงฮันแนว | 4.06 | 15 พฤศจิกายน 2018 |  |  |
| 18 | "ช้ำคือเรา" (เวอร์ชันคัฟเวอร์) | สมอารมณ์ และพิมพ์ฐิติ | 4.00 | 27 มีนาคม 2018 |  |  |
| 19 | "ผู้สาวขาเลาะ" | ลำไย ไหทองคำ | 3.99 | 24 พฤศจิกายน 2016 |  |  |
| 20 | "เลิกคุยทั้งอำเภอเพื่อเธอคนเดียว" | ลิลลี่ ได้หมดถ้าสดชื่น ร้องรับเชิญโดย เก้า เกริกพล | 3.99 | 17 มีนาคม 2019 |  |  |
| 21 | "รำคาญกะบอกกันเด้อ" | ลำเพลิน วงศกร | 3.90 | 5 สิงหาคม 2018 |  |  |
| 22 | "ไกลแค่ไหนคือใกล้" | เก็ตสึโนวา | 3.85 | 23 สิงหาคม 2012 |  |  |
| 23 | "ยังฮักไผอีกได้บ่" | มนต์แคน แก่นคูน และมีนตรา อินทิรา | 3.77 | 27 ตุลาคม 2020 |  |  |
| 24 | "แลรักนิรันดร์กาล" | ปู่จ๋าน ลองไมค์ | 3.73 | 9 เมษายน 2015 |  |  |
| 25 | "ใจกลางเมือง" | ลาบานูน | 3.73 | 5 เมษายน 2017 |  |  |
| 26 | "ขอบใจเด้อ" | ศาล สานศิลป์ | 3.72 | 23 พฤษภาคม 2019 |  |  |
| 27 | "ดึงดัน" | ค็อกเทล ร้องรับเชิญโดย ตั๊ก ศิริพร | 3.71 | 12 ตุลาคม 2020 |  |  |
| 28 | "ฉันยังรักเธอ" | เต้ย อภิวัฒน์ และไนต์ติงเกิล ร้องรับเชิญโดย ยุ่งยิ่ง กนกนันทน์ | 3.68 | 17 พฤษภาคม 2018 |  |  |
| 29 | "คนมีเสน่ห์" | นครินทร์ กิ่งศักดิ์ | 3.68 | 21 มิถุนายน 2016 |  |  |
| 30 | "ไม่มีข้อแม้ตั้งแต่เริ่มต้น" | ไผ่ พงศธร | 3.66 | 5 พฤศจิกายน 2014 |  |  |

ข้อมูลเมื่อ 25 ธันวาคม ค.ศ.  2023 (2023 -12-25)
วิดีโอที่มีผู้ชมมากที่สุดในอดีต

ตารางต่อไปนี้แสดงรายการวิดีโอที่กลายเป็นวิดีโอที่มีผู้ชมมากที่สุดของยูทูบ ตั้งแต่เดือนตุลาคม ค.ศ. 2005 จนถึงปัจจุบัน
บันทึกปัจจุบัน (⁂)
บันทึกอดีต (*)
บ่งชี้ว่าวิดีโอได้ถูกลบหรือแปรรูปจากยูทูบแล้ว (‡)
| ชื่อวิดีโอ | ผู้อัปโหลด | จำนวนการชม ที่สำเร็จ* | วันที่เผยแพร่ | วันที่สำเร็จ | จำนวนวัน หลังจากการอัปโหลด | จำนวนวัน ที่ครองสถิติ | วันที่ลบออก | อ้างอิง |
| --- | --- | --- | --- | --- | --- | --- | --- | --- |
| "เบบีชาร์กแดนซ์" | พิ้งฟองเบบีชาร์ก - คิดส์ซองแอนด์สตอรีส์ | 7,046,700,000 | 17 มิถุนายน 2016 | 2 พฤศจิกายน 2020 | 1600 | 1514 |  |  |
| "เดสปาซิโต" | ลูอิส ฟอนซี | 2,993,700,000 | 12 มกราคม 2017 | 4 สิงหาคม 2017 | 206 | 1,186 |  |  |
| "ซียูอะเกน" | วิซ คาลิฟา | 2,894,000,000 | 6 เมษายน 2015 | 10 กรกฎาคม 2017 | 826 | 25 |  |  |
| "คังนัมสไตล์"⁂ | ไซ | 803,700,000 | 15 กรกฎาคม 2012 | 24 พฤศจิกายน 2012 | 134 | 1,689 |  |  |
| "เบบี"* | จัสติน บีเบอร์ | 245,400,000 | 19 กุมภาพันธ์ 2010 | 16 กรกฎาคม 2010 | 149 | 862 |  |  |
| "แบดโรมานซ์" | เลดีกากา | 178,400,000 | 24 พฤศจิกายน 2009 | 14 เมษายน 2010 | 143 | 93 |  |  |
| "ชาร์ลีกัดนิ้วฉัน"‡ | HDCYT | 128,900,000 | 22 พฤษภาคม 2007 | 25 ตุลาคม 2009 | 887 | 171 | ปลายเดือนกรกฎาคม 2021 |  |
| "Evolution of Dance" | จัดสัน ไลพ์พลี | 118,900,000 | 6 เมษายน 2006 | 2 พฤษภาคม 2009 | 1062 | 176 |  |  |
| "เกิร์ลเฟรนด์"‡ | อาร์ซีเอเรเคิดส์ | 92,600,000 | 27 กุมภาพันธ์ 2007 | 17 กรกฎาคม 2008 | 508 | 289 | พฤศจิกายน 2009 |  |
| "Evolution of Dance" | จัดสัน ไลพ์พลี | 78,400,000 | 6 เมษายน 2006 | 15 มีนาคม 2008 | 651 | 124 |  |  |
| "Music Is My Hot Hot Sex"‡ | CLARUSBARTEL72 | 76,600,000 | 9 เมษายน 2007 | 1 มีนาคม 2008 | 327 | 14 | 15 มีนาคม 2008 |  |
| "Evolution of Dance"* | จัดสัน ไลพ์พลี | 10,600,000 | 6 เมษายน 2006 | 19 พฤษภาคม 2006 | 16 | 652 |  |  |
| "Pokémon Theme Music Video"‡ | Smosh | 4,300,000 | 28 พฤศจิกายน 2005 | 12 มีนาคม 2006 | 105 | 68 | มิถุนายน 2007 |  |
| "Myspace – The Movie"‡ | eggtea | 2,700,000 | 31 มกราคม 2006 | 18 กุมภาพันธ์ 2006 | 18 | 22 | กลางปี 2006 |  |
| "Phony Photo Booth"‡ | mugenized | 3,400,000 | 1 ธันวาคม 2005 | 21 มกราคม 2006 | 50 | 28 | 14 ถึง 18 กุมภาพันธ์ 2006 |  |
| "The Chronic of Narnia Rap"‡ | youtubedude | 2,300,000 | 18 ธันวาคม 2005 | 9 มกราคม 2006 | 22 | 12 | 14 ถึง 17 กุมภาพันธ์ 2006 |  |
| "Ronaldinho: Touch of Gold"‡* | Nikesoccer | 255,000 | 21 ตุลาคม 2005 | 31 ตุลาคม 2005 | 10 | 70 | กรกฎาคมถึงสิงหาคม 2009 |  |
| "I/O Brush"‡* | larfus | 247,000 | 5 ตุลาคม 2005 | 29 ตุลาคม 2005 | 24 | 2 | มกราคมถึงเมษายน 2007 |  |
ข้อมูลเมื่อ 21 ตุลาคม ค.ศ.  2023 (2023 -10-21)
* จำนวนการดูโดยประมาณของแต่ละวิดีโอเมื่อกลายเป็นวิดีโอที่มีคนดูมากที่สุดบนยูทูบ
ดูเพิ่ม

รายชื่อวิดีโอออนไลน์ที่มียอดผู้ชมมากที่สุดใน 24 ชั่วโมงแรก
รายชื่อบัญชีอินสตาแกรมที่มียอดผู้ติดตามมากที่สุด
รายชื่อรูปอินสตาแกรมที่มีผู้ใช้ถูกใจมากที่สุด
รายชื่อศิลปินที่มียอดผู้ฟังมากที่สุดในสปอทิฟาย
รายชื่อศิลปินที่มีผู้ติดตามมากที่สุดในสปอทิฟาย
รายชื่อหน้าเฟซบุ๊กที่มีผู้ติดตามมากที่สุด
รายชื่อบัญชีทวิตเตอร์ที่มีผู้ติดตามมากที่สุด
โดมินิก เพอร์เซลล์

| โดมินิก เพอร์เซลล์ |
| --- | --- |
เพอร์เซลล์ ในปี 2016
เกิด: Dominic Haakon Myrtvedt Purcell  (1970-02-17) 17 กุมภาพันธ์ ค.ศ. 1970 (54 ปี) เมอร์เซย์ไซด์, อังกฤษ, สหราชอาณาจักร
พลเมือง: ออสเตรเลีย สหราชอาณาจักร ไอร์แลนด์
อาชีพ: นักแสดง
ปีปฏิบัติงาน: 1991–ปัจจุบัน
คู่สมรส: รีเบกกา วิลเลียมสัน (สมรส 1998; หย่า 2008) ทิซ ไซรัส (สมรส 2023)
บุตร: 4
โดมินิก โฮกุน เมียร์ตเวด เพอร์เซลล์ (อังกฤษ: Dominic Haakon Myrtved  Purcell;เกิดเมื่อวันที่ 17 กุมภาพันธ์ ค.ศ. 1970) เป็นนักแสดงชาวบริติช–ออสเตรเลียน เขาเริ่มโด่งดังมาจากการรับบท "เดรก/แดรกคูลา" ตัวร้ายจากภาพยนตร์ซูเปอร์ฮีโรของมาร์เวลเรื่อง เบลด 3 อำมหิต พันธุ์อมตะ (2004) และมาประสบความสำเร็จจนเป็นที่รู้จักในบทบาท "ลินคอล์น เบอร์โรวส์" ตัวละครหลักใน แผนลับแหกคุกนรก (2005–2009; 2017), รับบทนักแสดงนำในภาพยนตร์เรื่อง ไอซ์โซลด์เยอร์ส นักรบเหนือมนุษย์ (2013) นอกจากนี้เขายังรับบทเป็น "มิค รอรี/ฮีต เวฟ" ตัวละครสมทบในละครชุดแนวซูเปอร์ฮีโรเรื่อง เดอะ แฟลช วีรบุรุษเหนือแสง ซีซัน 1–3 (2014–2016) และได้กลายมาเป็นตัวละครหลักใน รวมพลคนเหนือมนุษย์ ซีซัน 1–6 (2016–2021) ซึ่งเป็นภาคแยกของเรื่อง เดอะ แฟลช
ประวัติ

โดมินิก โฮกุน เมียร์ตเวด เพอร์เซลล์ เกิดวันที่ 17 กุมภาพันธ์ ค.ศ. 1970 ที่เมืองวัลลาซี มณฑลเชชเชอร์ (ปัจจุบันคือเมอร์ซีไซด์) ประเทศอังกฤษ มีพ่อเป็นชาวบริติช–นอร์วีเจียน (ปู่ของเขาเป็นชาวนอร์เวย์ ส่วนย่าของเขาเป็นชาวอังกฤษ) ส่วนแม่ของเขาเป็นชาวไอริช ต่อมาในปีค.ศ. 1972 ขณะที่เขาอายุได้ 2 ปี ครอบครัวของเขาได้ย้ายมาอยู่แถบหาดบอนได ทางตะวันออกของเมืองซิดนีย์ รัฐนิวเซาท์เวลส์ ประเทศออสเตรเลีย ต่อมาได้ย้ายไปอยู่ที่เมืองเพนริธซึ่งตั้งอยู่ทางฝั่งตะวันตก เพอร์เซลล์ เข้าเรียนชั้นประถมศึกษาที่ รร.แบล็กซ์แลนด์ ซึ่งเป็นโรงเรียนของรัฐบาล จากนั้นเขาเรียนต่อชั้นมัธยมที่วิทยาลัยเซนต์โดมินิก ซึ่งเป็นวิทยาลัยเอกชนแบบชายล้วน นิกายคาทอลิก ก่อนจะย้ายมาเรียนแบบสหศึกษาที่วิทยาลัยเอกชนมักคาร์ที คาทอลิก (ปัจจุบันคือวิทยาลัยเพโนลา)
หลังเรียนจบจากวิทยาลัยเขาได้ทำงานเป็นเจ้าหน้าที่จัดสวนและตกแต่งภูมิทัศน์ และมีความคิดอยากจะเป็นนักแสดงหลังจากได้มีโอกาสได้รับชมภาพยนตร์เรื่อง พลาทูน เขาจึงตัดสินใจเข้าเรียนการแสดงที่โรงละครเดอะ ออสเตรเลียน เธียเตอร์ ฟอร์ ยัง พีเพิล (เอทีวายพี) และเรียนต่อด้านการแสดงที่สถาบันการละครเวสเทิร์น ออสเตรเลียน รุ่นเดียวกับ ฮิวจ์ แจ็คแมน ที่ซึ่งเขาได้พบรีเบ็คกา ภรรยาในอนาคต
โดมินิก เพอร์เซลล์ เป็นบุคคลที่ถือ 3 สัญชาติ ได้แก่ อังกฤษ–ออสเตรเลียน–ไอริช โดยเขาได้รับสัญชาติอังกฤษตามหลักสิทธิโดยแผ่นดินจากการเกิดในมณฑลเมอร์ซีไซด์ ประเทศอังกฤษ ได้รับสัญชาติออสเตรเลียจากการมีภูมิลำเนาและอยู่อาศัยในประเทศออสเตรเลียมาตั้งแต่อายุ 2 ปี และ ได้รับสัญชาติไอร์แลนด์จากการที่เกิดจากมารดาที่เป็นชาวไอริช
ในปี 1997 โดมินิกแสดงใน ซีรีส์โทรทัศน์เรื่อง RAW FM และได้รับบทใน Mission Impossible 2 ซึ่งถ่ายทำในออสเตรเลีย  เขากลายเป็นดาราโทรทัศน์ออสเตรเลีย และหลังจากนั้นเขาทำงานที่อเมริกา มีผลงานในภาพยนตร์อย่าง Equilibrium จนมีผลงานในซีรีส์ John Doe ในปี 2002 ,ภาพยนตร์เรื่องBlade 3:Trinity ,เรื่อง 3-Way และละครโทรทัศน์เรื่องใหม่ Strut
ชีวิตส่วนตัว

ในปี 2000 เขาชนะล็อตเตอร์รีกรีนการ์ด ได้ย้ายมาอาศัยกับครอบครัวที่ลอสแอนเจลิส แคลิฟอร์เนีย กับภรรยาของเขา รีเบกกา วิลเลียมสัน (ปัจจุบันหย่าร้าง) กันลูก อีก 4 คนคือ โจเซฟ (เกิด 1999), ออเดรย์ (เกิด 2001) และ ลูกฝาแฝด ลิลี และออกัสตุส (เกิด 2003)
เมื่อ 21 ตุลาคม ค.ศ. 2007 เพอร์เซลล์และภรรยา รีเบกกา วิลเลียมสัน แยกทางกันแล้ว
ปัจจุบันเมื่อปี 2023 เขาได้แต่งงานใหม่ครั้งที่ 2 กับ ทิซ ไซรัส อดีตภรรยาของนักร้องแนวคันทรี บิลลี เรย์ ไซรัสและแม่ของนักร้องสาว ไมลีย์ ไซรัส และ โนอาห์ ไซรัส
รางวัลและการเสนอชื่อ

| ปี | รางวัล | หมวดหมู่ | ผลงาน | ผลลัพธ์ |
| --- | --- | --- | --- | --- |
| 2007 | AACTA Awards | นักแสดงนำชายยอดเยี่ยม | แผนลับแหกคุกนรก | ชนะ |
| 2009 | Inside Film Awards | ภาพยนตร์สารคดียอดเยี่ยม | Balibo | เสนอชื่อเข้าชิง |
แหล่งข้อมูลอื่น

Dominic Purcell ที่อินเทอร์เน็ตมูวีเดตาเบส
โดมินิก เพอร์เซลล์ ที่อินสตาแกรม
เทศบาลตำบลเวียงสระ

| เทศบาลตำบลเวียงสระ |
| --- | --- |
เทศบาลตำบล
สถานีรถไฟบ้านส้อง
ทต.เวียงสระ
พิกัด: 8°38′11.4″N 99°22′05.9″E﻿ / ﻿8.636500°N 99.368306°E﻿ / 8.636500; 99.368306
ประเทศ:  ไทย
จังหวัด: สุราษฎร์ธานี
อำเภอ: เวียงสระ
จัดตั้ง:  • 11 มิถุนายน 2511 (สุขาภิบาลเวียงสระ)  • 25 พฤษภาคม 2542 (ทต.เวียงสระ)  • 28 มีนาคม 2568 (ทม.เวียงสระ)
พื้นที่
 • ทั้งหมด: 4.00 ตร.กม. (1.54 ตร.ไมล์)
ประชากร (2566)
 • ทั้งหมด: 9,259 คน
 • ความหนาแน่น: 2,314.75 คน/ตร.กม. (5,995.2 คน/ตร.ไมล์)
รหัส อปท.: 05841503
ที่อยู่ สำนักงาน: เลขที่ 451 หมู่ที่ 4 ถนนบ้านส้อง-นาสาร ตำบลบ้านส้อง อำเภอเวียงสระ จังหวัดสุราษฎร์ธานี 84190
เว็บไซต์: www.wiangsacity.go.th
 ส่วนหนึ่งของสารานุกรมประเทศไทย
เวียงสระ เป็นองค์กรปกครองส่วนท้องถิ่นประเภทเทศบาลตำบลที่มีอาณาเขตครอบคลุมพื้นที่บางส่วนของหมู่ที่ 1 และ 8 ตำบลเวียงสระ รวมไปถึงพื้นที่บางส่วนของหมู่ที่ 2, 4 และ 10 ตำบลบ้านส้อง ในอำเภอเวียงสระ จังหวัดสุราษฎร์ธานี เดิมมีฐานะเป็นสุขาภิบาลเวียงสระที่จัดตั้งขึ้นใน พ.ศ. 2511 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2566 เขตเทศบาลตำบลมีประชากรทั้งหมด 9,259 คน โดยแบ่งเป็นประชากรในสองส่วนตำบลคือ ตำบลเวียงสระ 2,653 คน และตำบลบ้านส้อง 6,606 คน
พื้นที่เทศบาลตำบลอยู่บริเวณเขตศูนย์ราชการของอำเภอเวียงสระ (คนภาคใต้ส่วนใหญ่จะเรียกว่าอำเภอเวียงสระว่า "บ้านส้อง") อยู่ห่างจากศาลากลางจังหวัดสุราษฎร์ธานีประมาณ 68.6 กิโลเมตร อยู่ห่างจากกรุงเทพมหานครประมาณ 695 กิโลเมตร เป็นที่ตั้งของสถานีรถไฟบ้านส้องซึ่งเป็นสถานีรถไฟชั้น 1 ของทางรถไฟสายใต้ เป็นศูนย์กลางทางการค้า การคมนาคมขนส่ง ทางเศรษฐกิจของสุราษฎร์ธานีตอนใต้ และเป็นที่ตั้งของศาลจังหวัดเวียงสระ ซึ่งมีเขตตลอดท้องที่อำเภอเวียงสระ อำเภอเคียนซา อำเภอชัยบุรี อำเภอบ้านนาสาร และอำเภอพระแสง
แหล่งข้อมูลอื่น

เว็บไซต์เทศบาลตำบลเวียงสระ
| ด ค กองค์กรปกครองส่วนท้องถิ่นระดับล่างในจังหวัดสุราษฎร์ธานี |
| --- | --- | --- |
| เทศบาลนคร |  เกาะสมุย  สุราษฎร์ธานี  |  |
| เทศบาลเมือง |  ดอนสัก  ท่าข้าม  นาสาร  |  |
| เทศบาลตำบล |  กรูด  กาญจนดิษฐ์  เกาะเต่า  เกาะพะงัน  ขุนทะเล  เขานิพันธ์  คลองชะอุ่น  คลองปราบ  ควนศรี  เคียนซา  ช้างขวา  ช้างซ้าย  ตลาดไชยา  ท่าขนอน  ท่าฉาง  ท่าชนะ  ท่าชี  ท่าทองใหม่  ทุ่งหลวง  บางสวรรค์  บ้านเชี่ยวหลาน  บ้านตาขุน  บ้านใต้  บ้านนา  บ้านส้อง  บ้านเสด็จ  พนม  พรุพี  พุมเรียง  เพชรพะงัน  เมืองเวียง  ย่านดินแดง  วัดประดู่  เวียง  เวียงสระ  |  |
| องค์การบริหารส่วนตำบล |  กรูด  กะเปา  เขาตอก  เขาถ่าน  เขาวง  เขาหัวควาย  คลองฉนวน  คลองฉนาก  คลองไทร  คลองน้อย (อำเภอชัยบุรี)  คลองน้อย (อำเภอเมืองสุราษฎร์ธานี)  คลองพา  คลองศก  คลองสระ  ควนสุบรรณ  คันธุลี  เคียนซา  ชลคราม  ชัยบุรี  ไชยคราม  ดอนสัก  ต้นยวน  ตะกรบ  ตะกุกใต้  ตะกุกเหนือ  ตะเคียนทอง  ตะปาน  ถ้ำสิงขร  ทรัพย์ทวี  ท่ากระดาน  ท่าขนอน  ท่าข้าม  ท่าเคย  ท่าฉาง  ท่าชนะ  ท่าทอง  ท่าทองใหม่  ท่าเรือ  ท่าโรงช้าง  ท่าสะท้อน  ท่าอุแท  ทุ่ง  ทุ่งกง  ทุ่งเตา  ทุ่งเตาใหม่  ทุ่งรัง  ไทรขึง  ไทรทอง  ไทรโสภา  นาใต้  น้ำพุ  น้ำรอบ  น้ำหัก  บางงอน  บางชนะ  บางเดือน  บางไทร  บางใบไม้  บางโพธิ์  บางมะเดื่อ  บางสวรรค์  บ้านทำเนียบ  บ้านนา  บ้านยาง  ประสงค์  ปากฉลุย  ปากแพรก  ปากหมาก  ป่าร่อน  ป่าเว  พนม  พรุไทย  พลายวาส  พลูเถื่อน  พ่วงพรมคร  พะแสง  พุนพิน  เพิ่มพูนทรัพย์  มะขามเตี้ย  มะลวน  โมถ่าย  ย่านยาว  ลำพูน  ลีเล็ด  เลม็ด  วัง  ศรีวิชัย  สมอทอง  สองแพรก  สาคู  สินเจริญ  สินปุน  เสวียด  หนองไทร  หัวเตย  อรัญคามวารี  อิปัน  |  |
รัฐบาลเอดัวร์ ฟีลิป 1

| รัฐบาลเอดัวร์ ฟีลิป 1 |
| --- | --- |
 คณะรัฐมนตรีคณะที่ 40 แห่งสาธารณรัฐฝรั่งเศส
พฤษภาคม - มิถุนายน ค.ศ. 2017

วันแต่งตั้ง: 17 พฤษภาคม ค.ศ. 2017
วันสิ้นสุด: 19 มิถุนายน ค.ศ. 2017  (0 ปี 33 วัน)
บุคคลและองค์กร
ประธานาธิบดี: แอมานุแอล มาครง
นายกรัฐมนตรี: เอดัวร์ ฟีลิป
จำนวนรัฐมนตรี: 22
พรรคร่วมรัฐบาล: ลาเรปูว์ลีก็องมาร์ช ขบวนการประชาธิปไตย พรรคซ้ายหัวรุนแรง ผู้คัดค้านพรรคเลเรปูว์บลีแก็ง ผู้คัดค้านพรรคสังคมนิยม
ประวัติ
สภานิติบัญญัติ: สภานิติบัญญัติฝรั่งเศส ชุดที่ 14
ก่อนหน้า: รัฐบาลแบร์นาร์ กาซเนิฟว์
ถัดไป: รัฐบาลเอดัวร์ ฟีลิป 2
รัฐบาลเอดัวร์ ฟีลิป ชุดที่ 1 (ฝรั่งเศส: Gouvernement Édouard Philippe 1; 17 พฤษภาคม - 19 มิถุนายน ค.ศ. 2017) เป็นคณะรัฐบาลคณะที่ 40 ของประเทศฝรั่งเศส ซึ้งแต่งตั้งขึ้นเมื่อวันที่ 17 พฤษภาคม ค.ศ. 2017 หลังจากแอมานุแอล มาครง ประธานาธิบดี ได้แต่งตั้งนายเอดัวร์ ฟีลิป อดีตนายกเทศมนตรีของเลออาฟวร์ และสมาชิกพรรคเลเรปูว์บลีแก็ง ซึ้งเป็นบุคคลคนแรกที่มาจากคนละพรรคกับประธานาธิบดีตั้งแต่รัฐบาลลียอแนล ฌ็อสแป็ง มาดำรงตำแหน่งนายกรัฐมนตรี โดยกฤษฎีกาของวันที่ 15 พฤษภาคม ค.ศ. 2017
จากนั้น มีการแต่งตั้งคณะรัฐบาลในวันที่ 17 พฤษภาคม ค.ศ. 2017 แล้วนายกรัฐมนตรีได้ยืนหนังสือลาออกตามธรรมเนียมเมื่อวันที่ 19 มิถุนายน ค.ศ. 2017 หรือ 33 วันหลังการแต่งตั้งรัฐบาล
เชิงอรรถ

↑  สภานิติบัญญัติชุดนี้ไม่ได้มีการประชุมตั้งแต่วันที่ 22 กุมภาพันธ์ ค.ศ. 2017
โจว เอินไหล

โจว เอินไหล (จีน: 周恩来; พินอิน: Zhōu Ēnlái; เวด-ไจลส์: Chou1 Ên1-lai2; 5 มีนาคม ค.ศ. 1898 – 8 มกราคม ค.ศ. 1976) เป็นรัฐบุรุษ นักการทูต และนักปฏิวัติชาวจีน ผู้ดำรงตำแหน่งนายกรัฐมนตรีคนแรกของสาธารณรัฐประชาชนจีนตั้งแต่เดือนกันยายน ค.ศ. 1954 จนถึงเดือนมกราคม ค.ศ. 1976 โจวดำรงตำแหน่งภายใต้การนำของประธานเหมา เจ๋อตง และให้ความช่วยเหลือพรรคคอมมิวนิสต์ในการก้าวขึ้นสู่อำนาจ ต่อมาได้ช่วยรวมอำนาจควบคุม กำหนดนโยบายต่างประเทศ และพัฒนาเศรษฐกิจของจีน
ในฐานะนักการทูต โจวเคยดำรงตำแหน่งรัฐมนตรีว่าการกระทรวงการต่างประเทศของจีนตั้งแต่ปี ค.ศ. 1949 ถึง 1958 หลังจากสงครามเกาหลี เขาได้สนับสนุนแนวทางการอยู่ร่วมกันอย่างสันติกับชาติตะวันตก โดยเข้าร่วมการประชุมเจนีวาในปี ค.ศ. 1954 และการประชุมบันดุงในปี ค.ศ. 1955 นอกจากนี้เขายังมีบทบาทสำคัญในการจัดการเยือนประเทศจีนของประธานาธิบดีริชาร์ด นิกสันในปี ค.ศ. 1972 เขามีส่วนร่วมในการกำหนดนโยบายเกี่ยวกับข้อพิพาทกับสหรัฐ ไต้หวัน สหภาพโซเวียต (หลังปี ค.ศ. 1960) อินเดีย เกาหลี และเวียดนาม
โจวรอดพ้นจากการกวาดล้างเจ้าหน้าที่ระดับสูงคนอื่น ๆ ในช่วงการปฏิวัติทางวัฒนธรรม ขณะที่เหมาใช้เวลาส่วนใหญ่ในช่วงบั้นปลายชีวิตทุ่มเทให้กับการต่อสู้ทางการเมืองและอุดมการณ์ โจวก็เป็นหนึ่งในกำลังสำคัญที่ขับเคลื่อนกิจการบ้านเมืองในช่วงการปฏิวัติทางวัฒนธรรมเป็นส่วนใหญ่ ความพยายามของเขาในการบรรเทาผลกระทบที่เกิดจากการกระทำของกลุ่มยุวชนแดง และการปกป้องผู้อื่นจากความโกรธแค้นของกลุ่มดังกล่าว ทำให้เขาได้รับความนิยมอย่างมากในช่วงปลายของการปฏิวัติทางวัฒนธรรม
สุขภาพของเหมาเริ่มเสื่อมลงในปี ค.ศ. 1971 และหลิน เปียวก็ตกที่นั่งลำบาก ถูกปลดจากตำแหน่ง และเสียชีวิตจากอุบัติเหตุเครื่องบินตกในเวลาต่อมา ท่ามกลางเหตุการณ์ดังกล่าว ในปี ค.ศ. 1973 คณะกรรมาธิการกลางพรรคคอมมิวนิสต์จีนชุดที่ 10 ได้มีมติเลือกโจวให้ดำรงตำแหน่งรองประธานพรรคคอมมิวนิสต์จีนลำดับที่หนึ่ง ซึ่งเป็นตำแหน่งที่ว่างลง และด้วยเหตุนี้จึงทำให้โจวได้รับเลือกเป็นผู้สืบทอดอำนาจจากเหมา (นับเป็นบุคคลลำดับที่สามที่ได้รับเลือกให้ดำรงตำแหน่งนี้ ต่อจากหลิว เช่าฉี และหลิน เปียว) อย่างไรก็ตาม โจวยังคงต้องเผชิญกับการต่อสู้ทางการเมืองภายในพรรคกับแก๊งออฟโฟร์เพื่อแย่งชิงอำนาจในการนำประเทศจีน การปรากฏตัวต่อสาธารณะครั้งสุดท้ายที่สำคัญของเขาคือในการประชุมครั้งแรกของสภาประชาชนแห่งชาติชุดที่ 4 เมื่อวันที่ 13 มกราคม ค.ศ. 1975 โดยเขาได้นำเสนอรายงานผลการทำงานของรัฐบาล จากนั้นเขาก็หายไปจากสายตาประชาชนเพื่อเข้ารับการรักษาพยาบาล และได้ถึงแก่อสัญกรรมในอีกหนึ่งปีต่อมา ความโศกเศร้าใหญ่หลวงของสาธารณชนอันเนื่องมาจากการอสัญกรรมของเขาในกรุงปักกิ่งกลายมาเป็นความโกรธแค้นต่อแก๊งออฟโฟร์ ซึ่งนำไปสู่เหตุการณ์กรณีเทียนอันเหมินในปี ค.ศ. 1976 หลังการถึงแก่อสัญกรรม ฮฺว่า กั๋วเฟิง ได้รับการแต่งตั้งให้ดำรงตำแหน่งรองประธานลำดับที่หนึ่งและผู้สืบทอดตำแหน่ง อย่างไรก็ตาม เติ้ง เสี่ยวผิง ซึ่งเป็นพันธมิตรของโจวก็สามารถเอาชนะแก๊งออฟโฟร์และขึ้นดำรงตำแหน่งผู้นำสูงสุดแทนฮฺว่าในปี ค.ศ. 1978
ชีวิตช่วงต้น > วัยเด็ก

โจวเอินไหลมีภูมิลำเนาเป็นชาวเมืองเส้าซิง มณฑลเจ้อเจียง ในขณะที่ความจริงแล้ว เขาเกิดที่เมืองหวยอัน（淮安） 
มณฑลเจียงซู ในวันที่ 5 มีนาคม ค.ศ.1898 ซึ่งเป็นรกรากของฝ่ายมารดา บรรพบุรุษหลายชั่วอายุคนของตระกูลโจวที่เมืองเส้าซิงนี้ ล้วนเป็นที่ปรึกษาให้กับข้าราชการในเมือง 
ซึ่งอาชีพดังกล่าวได้รับความนิยมสูงสุดจน
รับรู้กันว่ามีชาวเส้าซิงมากมายที่ประจำอยู่ตามหน่วยงานราชการทั่วประเทศของจีน นอกเหนือไปจากการเป็นพ่อค้า
โจวรำลึกถึงผู้ให้กำเนิดของตนว่า ยายของเขาเป็นหญิงชาวนาในชนบทของหวยอิน(淮阴) ดังนั้น ในร่างกายเขาก็มีเลือดของชาวนาไหลเวียนอยู่ด้วย ส่วนมารดานั้นเป็นผู้หญิงที่มีหน้าตางดงาม และจิตใจอ่อนโยน แต่น่าเสียดายที่ต้องเสียชีวิตตั้งแต่ยังสาวเมื่อมีอายุได้เพียง 35 ปี
เนื่องจากป่วยเป็นวัณโรค อันมีสาเหตุมาจากการทำงานหนักเกินไปหลังจากที่ปู่เสียชีวิตลงโดยไม่เหลือมรดกไว้ให้ครอบครัวเลย ปู่ของโจวเสียชีวิตลงเมื่ออายุได้ 50 ปี ในช่วงที่มีชีวิตอยู่ก็ไม่ได้สร้างทรัพย์สมบัติใด ๆ ไว้
มีเพียงบ้านที่อาศัยเท่านั้น เมื่อมาถึงรุ่นพ่อ ครอบครัวก็ถึงคราวลำบาก ซึ่งทั้งบิดาและอาของเขาต่างรับราชการ 
โดยบิดาของโจวมีตำแหน่งเป็นผู้ดูแลด้านเอกสาร ส่วนอาดำรงตำแหน่งเป็นที่ปรึกษา ซึ่งรวมกันแล้วรายได้ก็ยังไม่เพียงพอ